钦定古今图书集成/明伦汇编/氏族典/第497卷 > 《四川总志》 > 邓岳
## 钦定古今图书集成/明伦汇编/氏族典/第497卷 > 《四川总志》 > 邓岳

按《晋书邓岳传》：“岳字伯山，陈郡人也，后改名岱。少为
王敦参军，转从事中郎，西阳太守。王含构逆，岳领兵
随含。含败，岳奔蛮王向蚕。后遇赦出，王导命为从事
中郎，后复为西阳太守。郭默之杀刘引也，陶侃使岳
率众讨之。默平，迁督交广二州军事、广州刺史、假节，
录前后勋，封宜城县伯。咸康三年，进征卤将军，卒。”